Jānis Ādamsons

Jānis Ādamsons (sündinud 3. novembril 1956 Turkis Preiļi rajoonis) on Läti poliitik.

Ta lõpetas 1979. aastal Kiievi Kõrgema Mereväekooli. Töötas Kaug-Idas NSV Liidu piirivalvevägedes. 1992 naasis Lätisse.

11. novembrist 1994 kuni 12. detsembrini 1995 oli ta Māris Gailise valitsuses siseminister. 

1995 valiti ta Läti Tee nimekirjas seimi liikmeks. Parlamendiliikmena uuris ta mitme kõrge riigiametniku korruptsioonijuhtumeid. 1998 liitus Ādamsons Läti Sotsiaaldemokraatliku Töölisparteiga ja valiti samal aastal uuesti seimi liikmeks. Ta oli kaitse- ja siseasjade ning riikliku julgeoleku komisjoni liige. Ta oli ka 1999. aasta pedofiiliaskandaali uurimiseks moodustatud parlamendikomisjoni esimees.Mihkel Viil, Pedofiiliaskandaal Lätis, Õhtuleht, 15. aprill 2000 Ta süüdistas pedofiilias muu hulgas ka peaminister Andris Šķēlet ja justiitsminister Valdis Birkavsit. Kuna uurimine nende süüd ei tuvastanud, üritati Ādamsonsilt võtta saadikupuutumatus, et tema vastu kriminaalasi algatada. Häältega 41 poolt ja 47 vastu ei läinud see läbi. Läti seim ei võtnud Adamsonsilt saadikupuutumatust, Ärileht, 7. september 2000 2006. aastal mõisteti Ādamsonsile valesüüdistuste eest 11 700 latti trahvi.

1998. aastal teatas Põhiseaduse Kaitse Büroo, et kuna Ādamsons on töötanud NSV Liidu piirivalvevägedes, mis allusid NSV Liidu Riikliku Julgeoleku Komiteele, siis ei saa ta enam kandideerida riigiametisse. 2002. aastal lükkas valimiskomisjon Ādamsonsi seimi kandideerimise dokumendid tagasi.KGB-lasest seimiliige ei pääse Läti valimistele, EPL, 22. august 2002 Ādamsons kaebas otsuse Euroopa Inimõiguste Kohtusse. 2008. aastal otsustas kohus, et Läti riik on Ādamsonsi õigusi rikkunud ja peab talle 10 000 eurot valuraha maksma.Euroopa Inimõiguste Kohtu otsus (läti keeles) Läti kaebas otsuse edasi, kuid oktoobris 2008 otsustas kohus edasikaebust mitte menetleda.

2009. aastast oli Ādamsons Riia linnavolikogu liige. Ta kuulub parteisse Koosmeel.

2010., 2011., 2014. ja 2018. aasta parlamendivalimistel valiti ta seimi liikmeks.

2021. aasta juunis rahuldas Läti seim prokuratuuri taotluse anda loa seimi liikme Jānis Ādamsonsi kodu ja töökoha läbiotsimisteks ning ta enda vahi alla võtmiseks. Ādamsonsi kahtlustatakse spionaažis Venemaa heaksLäti seimi liiget Jānis Ādamsonsi kahtlustatakse spionaažis Venemaa heaks, www.delfi.ee, 10.06.2021.

Viited

Välislingid
Jānis Ādamsons Läti Seimi kodulehel
Jānis Ādamsons Riia linna kodulehel

Kategooria:Läti poliitikud
Kategooria:Läti siseministrid
Kategooria:Sündinud 1956